১৭৯৮ সালে জর্জ কিং নামে এক বিজ্ঞানী শিবপুর বোটানিক্যাল গার্ডেনে এই গাছটি পোঁতেন। তারপর থেকে এই গাছটিতে ফল আনার জন্য চলে নানান গবেষণা। কারণ ১১৯ বছর অন্তর এই গাছটিতে ফুল হয়, আর তাতে যদি পরাগসংযোগ করা যায় তবে হয় ফল। ফুল থেকে ফল হতে সময় লাগে চার বছর। দীর্ঘ গবেষণার পরে ২০০৬ সালে পরাগসংযোগের কাজ শুরু করা হয়।
 নিজস্ব প্রতিবেদন: কখনও শুনেছেন একটি ফলের ওজন গড়ে ৪০ কেজি বা গাছের এক একটি পাতা লম্বায় ৭ থেকে ১০ মিটার এবং চওড়ায় ৪.৫ মিটার! না কোনও আজগুবি কথা নয়। ২১৯ বছর পরে শুধু এ রাজ্যেই না, এ দেশে প্রথমবার এমন একটি গাছে ফল হয়েছে হাওড়ার আচার্য্য জগদীশ চন্দ্র বসু বোটানিক্যাল গার্ডেন বা শিবপুর বোটানিক্যাল গার্ডেনে। তবে ওজনে, দৈর্ঘ্যে বা প্রস্থে এখনই পূর্ণ বিকশিত হয়নি, প্রক্রিয়া শুরু হয়েছে সফলভাবে। ১৭৯৮ সালে জর্জ কিং নামে এক বিজ্ঞানী শিবপুর বোটানিক্যাল গার্ডেনে এই গাছটি পোঁতেন। তারপর থেকে এই গাছটিতে ফল আনার জন্য চলে নানান গবেষণা। কারণ ১১৯ বছর অন্তর এই গাছটিতে ফুল হয়, আর তাতে যদি পরাগসংযোগ করা যায় তবে হয় ফল। ফুল থেকে ফল হতে সময় লাগে চার বছর। দীর্ঘ গবেষণার পরে ২০০৬ সালে পরাগসংযোগের কাজ শুরু করা হয়। অবশেষে ২০১৩ সালে ফোটা ফুলে পরাগ মিলনে সাফল্য আসে। পূর্ব ভারতের একমাত্র জাতীয় উদ্যান হাওড়ার শিবপুরের বোটানিক্যাল গার্ডেনের একটি নারকেল গাছকে কেন্দ্র করে এখন শীতের মরসুমে তাই বেশি পর্যটক টানতে আশায় বুক বাঁধছেন গার্ডেনের কর্তারা।